घरेलू कामगार

घरेलू कामगार (domestic worker) उस व्यक्ति को कहते हैं जो किसी घर में उस घर के सदस्यों के लिए घरेलू काम करता है। घरेलू कार्यों में साफ-सफाई, घर के सामान का रखरखाव, पाकशास्त्र, कपड़े धोना, इस्त्री करना, शिशु देखभाल, बुजुर्गों आश्रितों का ध्यान रखना और अन्य घर के काम शामिल होते हैं। "घरेलू सेवा" शब्द समतुल्य वायवसायिक श्रेणी पर लागू होता है। अंग्रेज़ी में इसके तुल्य शब्द "इन सर्विस" (in service) और हिन्दी में "सेवा में" शब्द काम में लिया जाता है।

कुछ घरेलू कामगार अपने नियोक्ता के घर में ही रहते हैं। कुछ मामलों में बड़े घरों में जटिल प्रबंधन कार्यों में शामिल कामगारों के योगदान और कौशल को अधिक महत्व दिया जाता है। हालांकि अधिकांश घरेलू काम मांग के अनुसार होता है जिसे अक्सर आवश्यक होने के बावजूद कमतर आंका जाता है। कई देशों में घरेलू कामगारों की सुरक्षा के लिए भी कानून मौजूद है लेकिन अक्सर इसे व्यापक रूप से लागू नहीं किया जाता है। कुछ क्षेत्रों में घरेलू काम विनियमित होता है और ऐसे स्थानों पर कामगारों के साथ दास जैसा व्यवहार होता है।घरेलू कामगारों की बदलती दुनिया; कोरोना के साथ और कोरोना के बाद, PRIA; अभिगमन तिथि 23 जनवरी 2025

पुरानी अंग्रेज़ी भाषा में घरेलू कामगार के लिए सर्वेंट (servant) शब्द काम में लिया जाता था जिसके तुल्य हिन्दी शब्द सेवक होता है। यद्यपि सभी सेवक आवश्यक रूप से घर में काम नहीं करते। कभी-कभी घरेलू सेवा अथवा नियोक्ता के निवास में मजदूरी के रूप में दिए जाने वाले रोजगार को "सेवा" कहा जाता है और अक्सर यह एक पदानुक्रमित प्रणाली का भाग रहा है।

सन्दर्भ

बाहरी कड़ियाँ

 अंतरराष्ट्रीय घरेलू कामगार नेटवर्क (आर्काइव)

श्रेणी:श्रम कानून